OSNOVNA ŠKOLA TRNJANSKA

Trnjanska cesta 99, Zagreb

KLASA: 602-01/24-01/10

URBROJ: 251-314-24-1

Zagreb, 15. siječnja 2024.

PREDMET: Međunarodni likovno-literarni natječaj: „Život uz rijeku Savu“

dostavlja se,

Poštovani,

Molimo Vas da objavite likovno-literarni natječaj „Život uz rijeku Savu“ školama Grada Zagreba, školama Brodsko-posavske županije, školama Republike Slovenije, Republike Srbije i Bosne i Hercegovine koji bi se proveo u našoj školi od

15. siječnja – 15. travnja 2024.

Natječaj je dobio suglasnost za objavu i provođenje od Ministarstva znanosti i obrazovanja i Agencije za odgoj i obrazovanje.

Natječaj je namijenjen učenicima od 1. do 4. razreda osnovne škole.

U prilogu Vam dostavljamo Međunarodni likovno-literarni natječaj.

**MEĐUNARODNI LIKOVNO-LITERARNI NATJEČAJ: ŽIVOT UZ RIJEKU SAVU**

Osnovna škola Trnjanska smještena je neposredno uz rijeku Savu, prirodni resurs i jedan od simbola Zagreba.

Kada se pogleda kroz povijest, rijeka je oduvijek značila život za čovjeka, uz nju su se okupljali i gradili svoje domove ljudi od početaka svojega postojanja. Danas mnogim svjetskim gradovima jedan od glavnih pečata daje upravo njihova rijeka. Ona je njihov simbol, njihova živa kucavica. Tako Pariz ima svoju Seinu, London Temzu, Beč Dunav, a Zagreb svoju rijeku Savu.

**LIKOVNI NATJEČAJ**

Likovni natječaj „Život uz rijeku Savu“ pokazat će kakav odnos prema Savi imaju naša djeca, budući vizionari i donositelji odluka vezanih uz svoj grad, a koji će potaknuti dječje kritičko i stvaralačko izražavanje. Ujedno, dobit ćemo odgovor žive li nam učenici doista uz rijeku Savu.

U skladu je s KURIKULUMOM za osnovne škole.

Naš likovni natječaj dodatan je poticaj za ostvarivanje ciljeva i zadaća u okviru predmeta Likovne kulture.

* CILJEVI I ZADAĆE

1. Razvijanje vizualne percepcije učenika u odnosu na njihovu okolinu, konkretno rijeku Savu i onoga što donosi život u njezinoj blizini.

2. Razumijevanje teme i primjena zadane likovne tehnike.

3. Razvijanje vizualnog, kritičkog i stvaralačkog mišljenja kroz samostalni praktični i stvaralački rad.

4. Razvijanje divergentnog mišljenja.

5. Razvijanje pozitivnog odnosa prema estetskim vrijednostima likovnoga rada i životnog okruženja.

6. Poticanje zainteresiranosti i skrbi za rijeku Savu, našu kulturnu i prirodnu baštinu

7. Razvijanje ekološke svijesti.

8. Poticanje pozitivnog natjecateljskog duha.

9. Razvijati sposobnosti praktičnoga oblikovanja, donošenja estetskih prosudba, vizualne percepcije i spoznajnih vrijednosti te na taj način proširiti kompetencije vizualnog mišljenja.

* OBJAVA NATJEČAJA I TRAJANJE

Puni tekst Natječaja sa svim uvjetima, rokovima i drugim potrebnim informacijama bit će objavljen na web-stranicama Osnovne škole Trnjanska te putem Gradskog ureda za obrazovanje, sport i mlade Grada Zagreba i škola Brodsko-posavske županije te susjednih zemalja regije: Republike Slovenije, Republike Bosne i Hercegovine i Republike Srbije.

Uvjeti prijave koji će biti navedeni u Natječaju

1. U Natječaju mogu sudjelovati svi učenici Osnovnih škola od 1. do 4. razreda iz Zagreba i ostalih područja kojima teče rijeka Sava - svi oni koji osjećaju da mogu dati svoj kreativni doprinos toj temi i koji su poslali rad koji odgovara zadanoj temi i likovno tehničkom sredstvu za rad.
2. Učeničke radove prijavljivat će njihovi mentori – učitelji likovne kulture ili razredne nastave.
3. Mentori će moći poslati iz svog razreda najviše 5 učeničkih likovnih radova, s time da će svaki učenik moći sudjelovati samo s jednim radom.
4. Na Natječaj će biti moguće prijaviti samo individualne učeničke radove, skupni radovi neće biti uzeti u obzir.
5. Svaki rad učenika treba biti ovjeren pečatom škole.
6. Svi podaci o učenicima trebaju biti ispisani u elektoničkom ispisu (\* ime i prezime učenika, razred, škola, mjesto \* ime i prezime mentora, e-adresa i nadnevak)
7. Radovi trebaju biti propisno zaštićeni, isključuju se svi oblici savijanja.
8. Radovi se trebaju slati preporučenom poštom do 15. travnja 2024.

**Natječaj je otvoren od 15. siječnja do 15. travnja 2024.**

Radove treba slati na sljedeću adresu:

OŠ Trnjanska

Natječaj „Život uz rijeku Savu“

Trnjanska cesta 99

10 000 Zagreb

* PROPISANI NAČIN OBRADE TEME

Likovni rad mora biti originalno i samostalno učeničko djelo napravljeno pod vodstvom mentora učitelja likovne kulture ili razredne nastave, maksimalna veličina rada je A4.

**TEMA**: ŽIVOT UZ RIJAKU SAVU od izvora do ušća

**MOTIV**: Zanimljivost grada kroz koji protječe rijeka Sava

**TEHNIKA:** KOLAGRAFIJA

Stručno povjerenstvo odabrat će tri najuspješnija rada.

U ocjenjivanju pristiglih radova Stručno povjerenstvo vodit će računa o sljedećem:

1. usklađenost sa zadanom temom
2. kreativnost, originalnost, izražajnost, tehničku izvedba rada
3. samostalnost u izradi rada.

Rezultati natječaja bit će objavljeni na web-stranici Osnovne škole Trnjanska, a mentori učenika nagrađenih radova bit će dodatno obaviješteni elektroničkim putem o uspjehu svojih učenika.

Radove pristigle na natječaj ne vraćamo.

**LITERARNI NATJEČAJ**

Literarni natječaj „Život uz rijeku Savu“ pokazat će kakav odnos prema Savi imaju naša djeca, budući vizionari i donositelji odluka vezanih uz svoj grad, a koji će potaknuti dječje kritičko i stvaralačko izražavanje. Ujedno, dobiti ćemo odgovor žive li nam učenici doista uz rijeku Savu.

U skladu je s KURIKULUMOM za osnovne škole.

Naš literarni natječaj dodatan je poticaj za ostvarivanje ciljeva i zadaća u okviru predmeta Hrvatskog jezika.

CILJEVI I ZADAĆE

Učenik:

1. ovladava temeljnim jezičnim djelatnostima slušanja, govorenja, čitanja, pisanja te njihovim međudjelovanjem, jezičnim znanjem i znanjem o hrvatskome jeziku kao sustavu.
2. stvara pisane i govorne tekstove različitih sadržaja, struktura, namjena i stilova te razvija aktivan rječnik; stječe naviku i potrebu za čitanjem i pisanjem različitih neprekinutih, isprekidanih, mješovitih i višestrukih tekstova u osobne i javne svrhe
3. čita i interpretira reprezentativne tekstove hrvatske i svjetske književnosti na temelju osobnoga čitateljskoga iskustva i znanja o književnosti te razvija kritičko mišljenje i literarni ukus
4. otkriva različite načine čitanja razvijajući iskustva čitanja koja oblikuju i preoblikuju osobna iskustva te otvaraju nove perspektive, potiču razvoj literarnoga ukusa, mašte i refleksiju o svijetu, sebi i drugima
5. pronalazi u različitim izvorima sadržaje i informacije o kojima kritički promišlja, procjenjuje njihovu pouzdanost i korisnost, prepoznaje kontekst i namjeru autora te funkcionalno primjenjuje višestruku pismenost, samostalno rješava probleme i donosi odluke
6. razvija vlastiti jezično-kulturni identitet komunikacijom na jednom ili više djelatnih jezičnih idioma hrvatskoga jezika, poštuje različite jezične i kulturne zajednice i njihove vrijednosti, jača nacionalni identitet i pripadnost narodu i državi upoznavanjem i njegovanjem kulturno-povijesne baštine te izgrađuje vlastiti svjetonazor i njeguje moralne i estetske vrijednosti.

**TEMA:** Život uz rijeku Savu

Uvjeti prijave koji će biti navedeni u Natječaju.

1. U Natječaju mogu sudjelovati svi učenici osnovnih škola od 1. do 4. razreda iz Zagreba i ostalih područja kojima teče rijeka Sava - svi oni koji osjećaju da mogu dati svoj kreativni doprinos toj temi i koji su poslali sastav ili pjesmu koji odgovara zadanoj temi.
2. Učeničke radove prijavljivat će njihovi mentori – učitelji hrvatskog jezika ili razredne nastave.
3. Škole će moći poslati najviše 5 učeničkih radova, s time da će svaki učenik moći sudjelovati samo s jednim radom.
4. Na Natječaj će biti moguće prijaviti samo individualne učeničke radove, skupni radovi neće biti uzeti u obzir.
5. Svi podaci o učenicima trebaju biti ispisani u elektroničkom ispisu (\* ime i prezime učenika, razred, škola, mjesto, \* ime i prezime mentora, e-adresa i nadnevak)
6. Radovi trebaju biti propisno napisani. Radovi ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s razmakom između riječi).
7. Radove treba slati na email likovni.natjecaj.trnjanska@gmail.com do 15. travnja 2024.

Nagrade i pohvale nagrađenim i pohvaljenim učenicima dodijeliti će se u mjesecu lipnju. Naknadno ćete biti obavješteni gdje će i kada biti svečana dodjela priznanja i izložba najuspjelijih (po procjeni Stručnog povjerenstva) radova pristiglih na Natječaj. Mentori i autori izloženih radova bit će pozvani na izložbu i svečanu podjelu priznanja.

**Tri najuspješnija likovna rada i tri najuspješnija literarna rada bit će nagrađena nagradama naših sponzora. Deset likovnih i deset literarnih radova biti će pohvaljeno.**

OŠ TRNJANSKA

Ravnateljica prof. Nada Šimić, ravnatelj mentor

Voditeljica natječaja Ivančica Tajsl Dragičević, učiteljica izvrsna savjetnica